Walther Bothe
Walther Bothe var en tysk fysiker, som sammen med Max Born modtog nobelprisen i fysik i 1954 for sin indførelse af koincidensprincippet.
Bothe var fra 1934 direktør for Kaiser Wilhelm Instituttet (det nuværende Max-Planck-Institut) i Heidelberg. Han udviklede i 1924 sammen med Hans Geiger en koincidenstæller, som blev et vigtigt instrument i atom- og kernefysik. Senere arbejdede Bothe med kosmisk stråling og kernefysik. Under 2. Verdenskrig spillede han en vigtig rolle i det tyske atomenergiprojekt.